wickkiey/tamil-wikipedia-chunked huggingface dataset:
# செருகரை

## போக்குவரத்து

செருகரை பெரிந்தல்மண்ணை நகரம் வழியாக இந்தியாவின் பிற பகுதிகளுடன் இணைக்கபட்டுள்ளது. தேசிய நெடுஞ்சாலை எண்.66 திரூர் வழியாக செல்கிறது. இச்சாலையின் வடக்கு பகுதி கோவா மற்றும் மும்பையுடன் இணைகிறது. இச்சாலையின் தெற்கு நீட்சியானது கொச்சின் மற்றும் திருவனந்தபுரத்தை இணைக்கிறது. நெடுஞ்சாலை எண் 966 செல்கிறது பாலக்காடு மற்றும் கோயம்புத்தூருக்குச் செல்கிறது. நிலம்பூரிலிருந்து ஷோர்ணூரை இணைக்கும் இருப்புப் பாதை, செருகரை வழியாகச் செல்ல, செருகரை தொடருந்து நிலையத்தை அணுகலாம்.  
அருகிலுள்ள வானூர்தி நிலையம் கோழிக்கோட்டில் உள்ளது.  
அருகிலுள்ள முதன்மை தொடருந்து ரயில் நிலையம் பட்டம்பியில் உள்ளது.
# மனுயு

**மனுயு** அல்லது மன்யு (Manyu; சமஸ்கிருதம் मन्यु, அதாவது 'கோபம்') என்பவர் வேதங்களில் குறிப்பிடப்படும் ஒரு போர்க் கடவுளாவார். ரிக்வேதத்தில் அங்கமான சதபத பிராமணத்தின் கூற்றுபடி, இவர் ருத்திரர்களில் ஒருவராக சித்திரிக்கப்படுகிறார். இவருக்கு மன்யு சுக்தம் என்ற பெயரில் பாடல்களும் அர்ப்பணிக்கப்பட்டுள்ளன.  
அதுமட்டுமின்றி, இவருக்கு ஆயிரம் கைகள் மற்றும் ஆயிரம் தலைகள் இருப்பதாகவும் சதபத பிராமணம் கூறுகிறது. சிவன் பாகவதத்தில் "மன்யு" என்று குறிப்பிடப்படுகிறார்.
# மடகாசிரா கோட்டை

**மடகாசிரா கோட்டை** (*Madakasira Fort*) என்று அழைக்கப்படும் **சிம்ககிரி** கோட்டையானது, இந்தியாவில் ஆந்திரப் பிரதேசத்தில் ஸ்ரீசத்ய சாய் மாவட்டத்தின் மடகாசிரா நகரில் அமைந்துள்ளது. இது ஒரு மலைக்கோட்டை ஆகும். இந்திய அரசு இதைத் தேசிய முக்கியத்துவம் வாய்ந்த நினைவுச்சின்னமாக அறிவித்துள்ளது.
# மடகாசிரா கோட்டை

## வரலாறு

மடகாசிராவின் கைபியாத்து எனப்படும் வரலாற்று ஆவணத்தின்படி, 1492ஆம் ஆண்டில், சிருடா இரங்கப்பா நாயகன் என்ற நபர் மதகாப்பள்ளி அல்லது மாண்டவியப்பள்ளி என்ற பழைய கிராமத்திற்கு அருகில் இன்றைய மடகாசிரா கிராமத்தை நிறுவினார். இவர் புதிய கிராமத்திற்கு மடக்கப்பள்ளி என்று பெயரிட்டு, உள்ளூர் மலையில் ஒரு சிறிய கோட்டையைக் கட்டினார். அருகிலுள்ள இரத்னகிரியில் தலைமையகத்தை நிறுவிய முஸ்லீம் தலைவர்களால் இவர் தோற்கடிக்கப்பட்டார்.  
17ஆம் நூற்றாண்டின் முற்பகுதியில், கோட்டையை ஓர் உள்ளூர் தலைவர் இக்கோட்டையினை வைத்திருந்தார். இவர் விசயநகரப் பேரரசின் மேலாதிக்கத்தை ஏற்றுக்கொண்டார். மடக்கப்பள்ளி கிராமத்திற்கு அருகே இன்றைய மதகாசிரா வினை நிறுவிய குடும்ப உறுப்பினர்கள் சிராவின் தலைவர்களாக இருந்தனர். பிஜப்பூர் சுல்தானகம் சிராவைக் கைப்பற்றிய பிறகு, பிஜப்பூர் ஆட்சியாளர் மதக்கப்பள்ளியையும் அருகிலுள்ள இரத்னகிரி இந்த தலைவர்களிடம் வழங்கினார். பிஜப்பூர் ஆட்சியாளர்கள் மானியத்தைப் பல முறை ரத்து செய்து மீட்டெடுத்தனர்.  
1746ஆம் ஆண்டில், மராட்டிய சாகச வீரர் முராரி ராவ் கூட்டி கோட்டையில் தன்னை நிலைநிறுத்திக் கொண்டார். மேலும் மதகாசிர் உட்பட அருகிலுள்ள பல கோட்டைகள் மீது தனது மேலாதிக்கத்தைச் செலுத்தினார். முராரி ராவ் சிறிது காலத்திற்குப் பிறகு கோட்டையின் கட்டுப்பாட்டை மீட்டார். ஆனால் ஐதர் அலி விரைவில் மீண்டும் கைப்பற்றினார்.  
1792இல் ஐதர் அலியின் மகன் திப்பு சுல்தான், சிறிரங்கபட்டம் உடன்படிக்கையின்படி இப்பகுதியை ஐதராபாத் நிசாமிடம் ஒப்படைத்தார். 1800ஆம் ஆண்டில், நிசாம் இதை ஆங்கிலேயர்களிடம் ஒப்படைத்தார்.
# மடகாசிரா கோட்டை

## கட்டமைப்புகள்

இந்தக் கோட்டையில் ஏழு வாயில்கள் உட்பட பல கட்டமைப்புகளும் குகைகளும் உள்ளன. முராரி ராவ் கோயில்கள் மற்றும் இந்துராயா கிணறு உட்படப் இந்த கட்டமைப்புகளில் பலவற்றைக் கட்டினார். நான்கு தூண்கள் மற்றும் ஒரு பெரிய மணியைக் கொண்ட சிங்கே-மூதி (சிங்கத்தின் முகம்) என்ற மலை உச்சி கட்டமைப்பையும் கட்டினார். இந்த மலை உச்சியில் இராணி மகால் என்ற அரண்மனை, குதிரை கொட்டகை, உடற்பயிற்சிக் கூடம் மற்றும் உணவு சேமிப்பு இடங்கள் உள்ளன.  
மலை உச்சிக்கு அருகில் இரண்டு குளங்களுடன் சிறி இராமலிங்கேசுவரர் கோவில் உள்ளது. கோட்டையின் தெற்கு வாயிலுக்கு அருகில் வெங்கடேசுவரா கோயில் உள்ளது. ஐதர் அலியின் படையெடுப்பின் போது அது முழுமையடையாமல் இருந்தது. கருடா கோயில் 1990களில் புனிதப்படுத்தப்பட்டது.
# ராய்ச்சூர் கோட்டை

**ராய்ச்சூர் கோட்டை** (*Raichur Fort*) என்பது வடக்கு கர்நாடகத்தில் உள்ள ராய்ச்சூரின் மையத்தில் மலை உச்சியில் அமைந்துள்ள ஒரு கோட்டையாகும்.  
ராய்ச்சூர் பிராந்தியம் (ராய்ச்சூர் தோவாப்) காக்கத்தியர் வம்சம், இராட்டிரகூடர்கள், விஜயநகரப் பேரரசு, பகமானிகள் மற்றும் நிஜாம்கள் போன்ற பல குடும்பங்களால் ஆளப்பட்டுள்ளது.
# ராய்ச்சூர் கோட்டை

## வரலாறு

பாதாமி சாளுக்கியரின் காலத்திலிருந்து கோட்டைகள் உள்ளன. கல்யாணி சாளுக்கியர்களின் ஆட்சியின் போது கோட்டை புதுப்பிக்கப்பட்டது. தற்போதைய கோட்டை கிபி 1294இல் காகதீய ஆட்சியின் போது கட்டப்பட்டது. அரசி உருத்ரமாதேவியின் அமைச்சரான ராஜா கோர் கங்கயா ரட்திவாருன் உத்தரவின் பேரில் மன்னர் வித்தலாவால் இது கட்டப்பட்டதாக ஒரு கல்வெட்டு பதிவு செய்கிறது.  
இந்த கோட்டைபகாமணி சுல்தானகத்திற்கு மூலோபாய முக்கியத்துவம் வாய்ந்தது. இவர்கள் கட்டமைப்பைக் கணிசமாக விரிவுபடுத்தினார்.  
விஜயநகரப் பேரரசின் ஆட்சியின் போது, கிருஷ்ணதேவராயர் தனது வெற்றிகளில் ஒன்றைக் கொண்டாடும் வகையில் வடக்கு நுழைவாயிலைக் கட்டினார்.இந்தக் கோட்டை பல மொழிகளில் உள்ள கல்வெட்டுகளுக்குப் பெயர் பெற்றது.  
மார்ச் 2011இல், கோட்டையின் வடமேற்கு சுவரைச் சுத்தம் செய்யும் போது பொறியாளர்களால் 95 சிவப்பு கருங்கல் பந்துகள் மற்றும் 13ஆம் நூற்றாண்டைச் சேர்ந்த ஒரு பீரங்கி ஒன்றும் கண்டுபிடிக்கப்பட்டன.
# பத்து தீகா கொமுட்டர் நிலையம்

**பத்து தீகா கொமுட்டர் நிலையம்** (ஆங்கிலம்: *Batu Tiga Komuter Station*; மலாய்: *Stesen Komuter Batu Tiga*); சீனம்: 峇都知甲) என்பது மலேசியா, சிலாங்கூர், மாநிலத்தில் பத்து தீகா நகர்ப் பகுதியில் அமைந்துள்ள ஒரு கொமுட்டர் தொடருந்து நிலையம் ஆகும்.  
பத்து தீகா கொமுட்டர் நிலையம் சுபாங் ஜெயா - சா ஆலாம் மாநகரங்களுக்கு இடையில் அமைந்துள்ளது; மற்றும் அங்குள்ள போக்குவரத்தைப் பூர்த்தி செய்வதற்காகக் கட்டப்பட்டது. பத்து தீகா கொமுட்டர் நிலையத்திற்கு அருகிலுள்ள பத்து தீகா நகரத்தின் பெயரில் இந்த நிலையத்திற்கும் பெயரிடப்பட்டது.
# பத்து தீகா கொமுட்டர் நிலையம்

## பொது

தஞ்சோங் மாலிம்–கிள்ளான் துறைமுக வழித்தடம் பத்து தீகா குடியிருப்புப் பகுதிகளில் வசிக்கும் மக்களுக்கு இந்த நிலையம் சேவை செய்கிறது; மற்றும் இந்த நிலையம் கோலாலம்பூர்-கிள்ளான் நெடுஞ்சாலையின் மேற்குப் பகுதியில் அமைந்துள்ளது.  
பத்து தீகா கொமுட்டர் நிலையம் பொதுவாக நெரிசல் நேரங்களில் பரபரப்பாக இருக்கும். ஆனால் அருகிலுள்ள மற்ற கொமுட்டர் நிலையங்களைப் போல் நெரிசல் அடர்த்தியாக இல்லை. இந்த நிலையத்திற்கு அருகில் சா ஆலாம் கொமுட்டர் நிலையம்; சுபாங் ஜெயா நிலையம் ஆகிய நிலையங்கள் உள்ளன.
# பத்து தீகா கொமுட்டர் நிலையம்

## பத்து தீகா

பத்து தீகா (*Batu Tiga*) நகரம் சிலாங்கூர் மாநிலத்தில், பெட்டாலிங் மாவட்டத்தில், சுபாங் ஜெயா நகராண்மைக் கழகத்தின் கீழ் அமைந்து உள்ள ஒரு நகர்ப் புறமாகும்.  
இந்த நகரம் சுபாங் ஜெயா மற்றும் சா ஆலாம் ஆகிய நகரங்களின் எல்லையில் அமைந்துள்ளது. இருப்பினும், இது சுபாங் ஜெயா நகர மையத்தை விட சா ஆலாமிற்கு அருகில் உள்ளது. சுபாங் உயர்த் தொழில்நுட்பத் தொழில் பூங்கா (Subang Hi-Tech Industrial Park), இந்த பத்து தீகா நகரின் புறநகரில் அமைந்துள்ளது.
# பத்து தீகா கொமுட்டர் நிலையம்

## பத்து தீகா

### சுபாங் ஜெயா மாநகராட்சி

பத்து தீகா நகரம், சுபாங் ஜெயா மாநகராட்சியின் அதிகார வரம்பிற்கு உட்பட்டது. முன்னர் காலத்தில் இதன் புறநகர்ப் பகுதியில் ஒரு தொழில்துறை பேட்டை உருவாக்கப்பட்டது.  
வெளிநாட்டு நிறுவனங்கள் இந்த நகரத்தின் சுற்றுப்புறங்களில் பல தொழிற்சாலைகளை உருவாக்கின. நிறைய வேலை வாய்ப்புகள். மக்கள் தொகையும் கூடியது. அதன் விளைவாக 2000-ஆம் ஆண்டுகளில் மலிவு விலை குடியிருப்புகள் தோன்றின.  
சுபாங் ஐடெக் *(Subang Hi-Tech)* என்பது பத்து தீகாவின் முக்கியத் தொழில்துறை பகுதியாகும். பன்னாட்டு நிறுவனங்களின் பல தலைமையகங்கள் பத்து தீகா தொழில்துறைப் பகுதியில் அமைந்து உள்ளன.
# கிவிக்ஸ்

கிவிக்ஸை ஒரு மேசைக் கணினியில் தனித்த நிரலாக நிறுவலாம். ஒரு கைக் கணினி அல்லது திறன்பேசியிலும் நிறுவலாம்.
# கிவிக்ஸ்

## வரலாறு

2004 ஆம் ஆண்டில் விக்கிப்பீடியா பயனராக ஆன பிறகு, விக்கிபீடியாவின் நிகழ்நிலையும் நிகழாநிலையும் பதிப்புகளை உருவாக்குவதில் *எங்கெல்ஹார்ட்* ஆர்வம் காட்டினார். 2003 ஆம் ஆண்டில் தொடங்கப்பட்ட விக்கிப்பீடியா குறுவட்டியை உருவாக்கும் திட்டம், இந்த திட்டத்திற்கு ஒரு தூண்டுதலாக இருந்தது.  
“விக்கிபீடியாவின் உள்ளடக்கங்கள் அனைவருக்கும் கிடைக்க வேண்டும்! இணைய அணுகல் இல்லாமல் கூட. இதனால்தான் நான் கிவிக்ஸ் திட்டத்தை தொடங்கினேன்” நிறுவனர் இம்மானுவேல் எங்கெல்ஹார்ட் விக்கிபீடியாவை ஒரு பொதுவான நன்மை என்று கருதுகிறார்.
# கிவிக்ஸ்

## திட்டங்கள்

2012 ஆம் ஆண்டில், கிவிக்ஸ் ஒரு கிவிக்ஸ்-பிளக்கை உருவாக்க பிரான்சு விக்கிமீடியாவிலிருந்து ஒரு மானியத்தைப் பெற்றது. இது *ஆப்ரிபீடியா* திட்டம் என்று அழைக்கப்படும் பதினொரு நாடுகளில் உள்ள பல்கலைக்கழகங்களுக்கு பயன்படுத்தப்பட்டது. பிப்ரவரி 2013 இல் கிவிக்ஸ், *சோர்ஸ்ஃபோர்ஜ்* திட்ட விருதையும் 2015 இல் திறந்த மூலநிரல் விருதையும் வென்றது.
கடலில் ஒரு படகில் விக்கிப்பீடியாவை கிவிக்ஸ் மூலம் படிக்கும் இருவர்.]]
# கிவிக்ஸ்

## வரலாற்று விக்கிப்பீடியா கட்டுரைகள் தேர்வு வெளியீடுகள்

2007 மற்றும் 2011 க்கு இடையில், ஆங்கில விக்கிப்பீடியா தேர்ந்தெடுக்கப்பட்ட கட்டுரைகளைக் கொண்ட மூன்று குறுவட்டு/டிவிடி பதிப்புகள் வெளியிடப்பட்டன. அவை இப்போது கிவிக்ஸ் சிம் கோப்புகளாக உள்ளன.  
- விக்கிப்பீடியா பதிப்பு 0.5
- விக்கிப்பீடியா பதிப்பு 0.7
- விக்கிப்பீடியா பதிப்பு 0.8
# இந்திரதுய்மன்

**இந்திரதுய்மன்** (*Indradyumna*) என்பது இந்து இலக்கியத்தில் இடம்பெற்றுள்ள பல்வேறு மன்னர்களின் பெயராகும். மகாபாரதம் மற்றும் புராணங்களில் இடம்பெற்றுள்ள ஒரு பாண்டிய மன்னரின் பெயரும், சூரிய குல மன்னன் சுமதியின் மகனும் மற்றும் பரதனின் பேரனுமாவான். கஜேந்திரமோட்சத்தில் தனது முற்பிறவில் யானையாக கூறப்பட்ட இந்திரதுய்மனின் ஆணவம் கடவுள் விஷ்ணுவால் அழிக்கப்பட்டு, மோட்சம் கிடைத்த கதையால் மிகவும் பிரபலமானவர்.  
இது பாண்டிய மன்னரின் அதே வம்சாவளியைப் பகிர்ந்து கொள்ளும் அவந்தி நாட்டின் மன்னரின் பெயராகவும் உள்ளது. இந்திரதுய்மன் புரி ஜெகன்நாதர் கோயிலின் சிலைகளை நிறுவிய கதைக்காகாகவும் நன்கு அறியப்பட்டவர். கந்த புராணத்தின் புரோசோத்தம-சேத்ர-மகாத்மிய பிரிவில் முக்கியமாக இடம்பெற்றுள்ளார்.
, தியோகர், உத்தரப் பிரதேசம்]]
# இந்திரதுய்மன்

## பாண்டிய இந்திரதுய்மன்

பாகவத புராணத்தில், எட்டாவது காண்ட்த்தில் இந்திரதுய்மனை பாண்டிய நாடு நாட்டின் ஆட்சியாளரான சுயம்புவ மனுவின் வம்சாவளியைச் சேர்ந்த ஒரு வைணவ மன்னராக விவரிக்கிறது. இந்திரதுய்மன் வயதாகும்போது தனது குழந்தைகளுக்கு ஆதரவாக தனது சிம்மாசனத்தை கைவிட்டு, மலய மலையில் தவம் செய்யத் தொடங்கினார். தவமிருந்த அரசன் அங்குவந்த அகத்தியரை கண்டுகொள்ளவில்லை. இதனால் கோபமடைந்த அகத்தியர், மன்னனை யானையாக பிறவி எடுக்கும்படி சபித்தார். பின்னர் இந்திரத்ய்மனின் வேண்டுகோளின் பேரில், விஷ்ணுவால் காப்பாற்றப்படும்போது மன்னன் தனது சாபத்திலிருந்து விடுவிக்கப்படுவார் என அகத்தியர் சாபவிமோசனமும் அளித்தார். அதன்படி, மன்னன் யானையாக பிறவி எடுத்தான். அதே சமயம் முதலையாக சாபம் பெற்றது ஒரு கந்தர்வன். ஒரு முறை முனிவர் தேவலாவுடன் கந்தர்வனும் சேர்ந்து நீராடினர். முனிவர் சூரிய நமஸ்காரம் செய்கையில் விளையாட்டாக கந்தர்வன், அவரது கால்களை இழுத்தார். இதில் கோபமடைந்த முனிவர், முதலையாக பிறப்பாய் என சாபமிட்டார்.  
தன் தவறை உணர்ந்த கந்தர்வன் சாப விமோசனம் வேண்டினான். பிறவியின் முடிவில் கஜேந்திரன் கால்களை பிடிக்க, விஷ்ணுவால் சாப விமோசனம் பெறுவாய் என கூறினார்.  
அதன்படி கந்தர்வனும் அரசனும் முறையே முதலையாகவும், யானையாகவும் பிறவியெடுத்து தங்களது சாப விமோசனத்தை பெற்றனர்.
# பிரித்தோலைட்டு-(Ce)

**பிரித்தோலைட்டு-(Ce)** (*Britholite-(Ce)*) என்பது (Ce,Ca)5(SiO<sub>4</sub>)<sub>3</sub>OH என்ற மூலக்கூற்று வாய்ப்பாடு கொண்ட ஒரு கனிமம் ஆகும். கதிரியக்கத்தன்மை கொண்ட இந்த அரிய கனிமம் வெவ்வேறு வண்ணங்களில் கிடைக்கிறது. கிரீன்லாந்தின் நௌச்காசிக்கு, இலிமாசாக்கு வளாகம், நர்சாக்கு, குச்சல்லெக்கு பகுதிகளில் பிரித்தோலைட்டு கண்டறியப்பட்டது.  
பிரித்தோலைட்டு-(Ce) கனிமத்தை முதன்முதலில் கிரீன்லாந்தின் இலிமாசாக்கு வளாகத்தில் உள்ள நௌச்காசிக்கு என்ற இடத்தில் 1897 ஆம் ஆண்டில் குசுதாப் ஃபிளிங்க் கண்டுபிடித்தார். இது கிரேக்க வார்த்தையான பிரித்தோசு என்பதன் பெயரால் பெயரிடப்பட்டது. இதன் பொருள் "எடை" என்பதாகும். இதன் குறிப்பிட்ட உயர் ஒப்படர்த்தியைக் குறிக்கிறது. பின்னர் இதன் பகுதிப்பொருள்களில் அதிக அளவு சீரியம் இருப்பதால் பிரித்தோலைட்டு-(Ce) என்று பெயரிடப்பட்டது.  
பன்னாட்டு கனிமவியலாளர் சங்கம் பிரித்தோலைட்டு-(Ce) கனிமத்தை Bri-Ce என்ற குறியீட்டால் அடையாளப்படுத்துகிறது.
# மத்திய சால்டெங் சட்டமன்றத் தொகுதி

**மத்திய சால்டெங் சட்டமன்றத் தொகுதி** (सेंट्रल शाल्टेंग विधानसभा) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். சால்டெங் சிறிநகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# மத்திய சால்டெங் சட்டமன்றத் தொகுதி

## தேர்தல் முடிவுகள்

2024 இல் நடந்த சம்மு காசுமீர் சட்டமன்றத் தேர்தலில் இந்திய தேசிய காங்கிரசு வேட்பாளர் தாரிக் அமீத் கர்ரா 18933 வாக்குகள் பெற்று மத்திய சால்டெங் தொகுதியில் வென்றார்.
# கோசுமாடைட்டு

**கோசுமாடைட்டு ** (*Kosmatite*) என்பது ஒரு கனிமம் ஆகும். இது காசுமாடைட்டு என்ற பெயராலும் அறியப்படுகிறது. வடக்கு மாசிடோனியாவில் கோசுமாடைட்டு கனிமம் கிடைக்கிறது. கிளிண்டனைட்டு அல்லது மார்கரைட்டு கனிமம் இதனோடு இருக்கலாம் அல்லது இல்லாமல் இருக்கலாம். மாசிடோனியாவி பிரிலெப்பு நகருக்கு அருகில் பெலகோனிய மண்டலத்தின் உருமாறிய பாறை வளாகத்தின் பளிங்குத் தொடரில் உள்ள சிவெக்கு கற்சுரங்கத்தில் வெள்ளை டோலமைட் டு கிடைக்கிறது. இந்த அணியில் பிளோகோபைட்டு, சிர்ன்ரைட்டு மற்றும் கோசுமாடைட்டு உள்ளிட்ட சில மிக அரிதான சிலிகேட்டுகளைக் காணலாம்.
# தட்சிணமுக நந்தி தீர்த்த கல்யாணி கோயில்

**தட்சிணமுக நந்தி தீர்த்த கல்யாணி கோயில்** என்பது இந்தியாவில் கருநாடகம் மாநிலத்தின் பெங்களூருவுக்கு அருகில் மல்லேசுவரம் பகுதியில் அமையப் பெற்றுள்ள ஒரு சிவன் கோயில் ஆகும். நானூறு ஆண்டுகளுக்கு பழைமையான, பூமியில் புதையுண்ட இக்கோயில் 1997ஆம் ஆண்டு மீட்கப்பட்டது. இக்கோயிலின் மூலவர் சிவலிங்கத்தின் மேல் தளத்தில் நந்தி வீற்றிருக்கிறார். விநாயகர் சன்னதி மற்றும் நவக்கிரக சன்னதி ஆகியவை இக்கோயிலிலுள்ள இதர சன்னதிகளாகும்.
# தட்சிணமுக நந்தி தீர்த்த கல்யாணி கோயில்

## அமைவிடம்

கடல் மட்டத்திலிருந்து சுமார் 934.19 மீ. உயரத்தில், என்ற புவியியல் ஆள்கூறுகள் கொண்டு, மல்லேசுவரத்தில் இக்கோயில் அமைந்துள்ளது.
# தட்சிணமுக நந்தி தீர்த்த கல்யாணி கோயில்

## சிறப்பு

இக்கோயிலில் வடிவமைக்கப்பட்டுள்ள நந்தியின் வாயிலிருந்து தொடர்ச்சியாக விழும் தீர்த்தமானது, அதன் கீழ்ப்பகுதியில் வீற்றிருக்கும் சிவலிங்கம் மீது விழுந்து சிவலிங்கத்தை அபிசேகம் செய்வது போல் தோற்றமளிக்கிறது. பின்னர் இந்த அபிசேக தீர்த்தம் பக்கத்திலுள்ள தெப்பக்குளத்தில் சென்று சேருகிறது.
# பட்காம் சட்டமன்றத் தொகுதி

**பட்காம் சட்டமன்றத் தொகுதி** (बडगाम विधानसभा क्षेत्र) என்பது இந்தியா வட மாநிலமான சம்மு காசுமீர் சட்டமன்றத்தில் உள்ள 90 தொகுதிகளில் ஒன்றாகும். பட்காம், பாரமுல்லா மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பட்காம் சட்டமன்றத் தொகுதி

## தேர்தல் முடிவுகள்

2024 இல் நடந்த சம்மு காசுமீர் சட்டமன்றத் தேர்தலில் சம்மு காசுமீர் மக்களின் சனநாயக கட்சி வேட்பாளர் சையது முன்தாசிர் மெக்தியை விட சம்மு காசுமீர் தேசிய மாநாட்டு கட்சி வேட்பாளர் உமர் அப்துல்லா 18485 வாக்குகள் பெற்று வெற்றி பெற்றார்.
# பட்காம் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1962 | ஆகா சையத் அலி சஃப்வி | சம்மு காசுமீர் தேசிய மாநாட்டு கட்சி |
| 1967 | எச்.எஸ். மெக்தி | சம்மு காசுமீர் தேசிய மாநாட்டு கட்சி |
| 1972 | அலி முகமது மிர் | இந்திய தேசிய காங்கிரசு |
| 1977 | சையத் குலாம் உசைன் கிலானி | சம்மு காசுமீர் தேசிய மாநாட்டு கட்சி |
| 1983 | சையத் குலாம் உசைன் கிலானி | சம்மு காசுமீர் தேசிய மாநாட்டு கட்சி |
| 1987 | சையத் குலாம் உசைன் கிலானி | சம்மு காசுமீர் தேசிய மாநாட்டு கட்சி |
| 1996 | சையத் குலாம் உசைன் கிலானி | சம்மு காசுமீர் தேசிய மாநாட்டு கட்சி |
| 2002 | அகா சையத் ருகுல்லா மெக்தி | சம்மு காசுமீர் தேசிய மாநாட்டு கட்சி |
| 2008 | அகா சையத் ருகுல்லா மெக்தி | சம்மு காசுமீர் தேசிய மாநாட்டு கட்சி |
| 2014 | அகா சையத் ருகுல்லா மெக்தி | சம்மு காசுமீர் தேசிய மாநாட்டு கட்சி |
| 2024 | உமர் அப்துல்லா | சம்மு காசுமீர் தேசிய மாநாட்டு கட்சி |
# பீர்வா சட்டமன்றத் தொகுதி

**பீர்வா சட்டமன்றத் தொகுதி** (बीरवाह विधानसभा क्षेत्र) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். பீர்வா, பாரமுல்லா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# பீர்வா சட்டமன்றத் தொகுதி

## தேர்தல் முடிவுகள்

### 2014

2014 இல் நடந்த சம்மு காசுமீர் சட்டமன்றத் தேர்தலில், சம்மு காசமீர் தேசிய மாநாட்டு கட்சி வேட்பாளர் உமர் அப்துல்லா பீர்வா தொகுதியில் 23,717 வாக்குகளைப் பெற்று வெற்றி பெற்றார்.
# பீர்வா சட்டமன்றத் தொகுதி

## தேர்தல் முடிவுகள்

### 2024

2024 இல் நடந்த சம்மு காசுமீர் சட்டமன்ற தேர்தலில் சுயேச்சை வேட்பாளர் நசீர் அகமது கானை விட 4161 வாக்குகள் அதிகம் பெற்று சம்மு காசுமீர் தேசிய மாநாட்டு கட்சி வேட்பாளர் சபி அகமது வாணி, பீர்வா தொகுதியில் வெற்றி பெற்றார்.
# பீர்வா சட்டமன்றத் தொகுதி

## சட்டப் பேரவை உறுப்பினர்கள்

| ஆண்டு | உறுப்பினர் | கட்சி |
| --- | --- | --- |
| 1967 | ஏ.குத்தூசு | இந்திய தேசிய காங்கிரசு |
| 1972 | அப்துல் காலிக் மிர் | சம்மு காசுமீர் தேசிய மாநாட்டு கட்சி |
| 1977 | சையத் அகமது சயீத் | சம்மு காசுமீர் தேசிய மாநாட்டு கட்சி |
| 1983 | சையத் அகமது சயீத் | சம்மு காசுமீர் தேசிய மாநாட்டு கட்சி |
| 1987 | சையத் அகமது சயீத் | சம்மு காசுமீர் தேசிய மாநாட்டு கட்சி |
| 1996 | ஆகா சையத் மெக்மூத் அல்மோசுவி | சம்மு காசுமீர் தேசிய மாநாட்டு கட்சி |
| 2002 | முகமது சர்புரா கான் | சம்மு காசுமீர் தேசிய மாநாட்டு கட்சி |
| 2008 | சாபி அகமது வாணி | சம்மு காசுமீர் தேசிய மாநாட்டு கட்சி |
| 2014 | உமர் அப்துல்லா | சம்மு காசுமீர் தேசிய மாநாட்டு கட்சி |
| 2024 | சாபி அகமது வாணி | சம்மு காசுமீர் தேசிய மாநாட்டு கட்சி |
# நேர் சிறகிகள்

**ஆர்த்தாப்டிரா** (பண்டைய கிரேக்கத்திலிருந்து θρθodς (Orthoptera-orthós′ 'நேரான' πτερά (pterá′ 'இறக்கை') எனும் **நேர் சிறகிகள்,** வெட்டுக்கிளிகள், பெரிய வெட்டுக்கிளிகள் மற்றும் சிள்வண்டுகளை உள்ளடக்கிய பூச்சிகளின் வரிசையாகும். இதில் புதர் சிள்வண்டு அல்லது கேடிடிட்ஸ் மற்றும் வேட்டா போன்ற நெருங்கிய தொடர்புடைய பூச்சிகள் அடங்கும். இந்த வரிசை இரண்டு துணைப்பிரிவுகளாகப் பிரிக்கப்பட்டுள்ளது: *கெய்லிபெரா*-வெட்டுக்கிளிகள், பெரிய வெட்டுக்கிளிகள் மற்றும் நெருங்கிய உறவினர்கள் மற்றும் *என்சிபெரா:* கிரிக்கெட்டுகள் மற்றும் நெருங்கிய உறவினர்களாக உள்ளனர்.  
உலகெங்கும் 20,000க்கும் மேற்பட்ட உயிரினங்கள் வாழ்கின்றன. இந்த வரிசையில் உள்ள பூச்சிகள் முழுமையற்ற உருமாற்றத்தைக் கொண்டுள்ளன. மேலும் இவற்றின் இறக்கைகளை ஒன்றுடன் ஒன்று அல்லது அவற்றின் கால்களில் தேய்ப்பதன் மூலம் ஒலியினை உருவாக்குகின்றன (நெளி புடைப்புகளின் வரிசைகளைக் கொண்ட இறக்கைகள் அல்லது கால்கள்). செவிப்பறை அல்லது செவி, புதர் சில்வண்டு, சில்வண்டுகளில் கணுக்காலுக்கு முன்பும் அமைந்துள்ளது. மேலும் வெட்டுக்கிளிகள் மற்றும் பெரும் வெட்டுக்கிளிகளின் முதல் வயிற்று பிரிவில் அமைந்துள்ளது. இந்த உயிரினங்கள் மற்ற நபர்களைக் கண்டறிய அதிர்வுகளைப் பயன்படுத்துகின்றன.  
வெட்டுக்கிளிகள் மற்றும் பிற ஆர்த்தோப்டிரா சிற்றினங்கள் தங்கள் இறக்கைகளை மடக்க முடியும் (நியோப்டெரா உறுப்பினர்கள்).
# நேர் சிறகிகள்

## சொற்பிறப்பியல்

ஆர்த்தாப்டிரா என்ற பெயர் கிரேக்க வார்த்தையான "நேராக" என்று பொருள்படும் *ஆர்த்தோசு* மற்றும் "இறக்கை" என்று பொருல்படும் ** ஆகியவற்றிலிருந்து பெறப்பட்டது.
# நேர் சிறகிகள்

## சிறப்பியல்புகள்

பொதுவாக உருளை வடிவ உடலைக் கொண்டுள்ள இந்த உயிரினங்கள், நீளமான பின் கால்கள் மற்றும் தசைகளை குதிப்பதற்கு ஏற்றவாறு கொண்டுள்ளன. இவை கடிப்பதற்கும் மெல்லுவதற்கும் ஏற்ற வாய் பாகங்கள் மற்றும் பெரிய கூட்டுக் கண்களைக் கொண்டுள்ளன. மேலும் இனங்களைப் பொறுத்து தனித்தக் கண்களைக் கொண்டிருக்கலாம். உணர்கொம்பு பல மூட்டுகளுடன் இழைவடிவிலானது. மேலும் இவை நீளத்தில் மாறுபட்டு காணப்படும்.  
மார்பில் முதல் மற்றும் மூன்றாவது கண்டங்கள் பெரியவை. இரண்டாவது பிரிவு மிகவும் சிறியது. இவை இரண்டு இணை இறக்கைகளைக் கொண்டுள்ளன. ஓய்வின் போது வயிற்றின் மீது ஒன்றுடன் ஒன்று இணைந்து காணப்படும். முன்னிறக்கை அல்லது தோல் இறக்கை, பின்புற இறக்கைகளை விட குறுகியதுடன் கடினமான அடிப்பகுதியினைக் கொண்டுளது. பின்புற இறக்கைகள் சவ்வுகளாக உள்ளன. இவை நேரான மற்றும் ஏராளமான குறுக்கு நரம்புகளுடன் காணப்படும். ஓய்வெடுக்கும்போது, பின்பக்க இறக்கைகள் முன்னங்கால்களின் கீழ் விசிறி போல மடித்து வைக்கப்படுகின்றன. வயிற்றின் இறுதி இரண்டு முதல் மூன்று பிரிவுகள் குறைக்கப்பட்டு, ஒற்றைப் பிரிவு மலவாய் கொம்புகளுடன் காணப்படும்.
# நேர் சிறகிகள்

## வாழ்க்கைச் சுழற்சி

எலும்புக்கூடு ஒரு பரோமெட்டபோலஸ் வாழ்க்கைச் சுழற்சி அல்லது முழுமையற்ற உருமாற்றத்தைக் கொண்டுள்ளது. காதலிப்பதில் ஒலியின் பயன்பாடு பொதுவாக முக்கியமானது, மேலும் பெரும்பாலான இனங்கள் தனித்துவமான பாடல்களைக் கொண்டுள்ளன. பெரும்பாலான வெட்டுக்கிளிகள் தங்கள் முட்டைகளை தரையிலோ தாவரங்களிலோ இடுகின்றன. முட்டைகள் பொரிக்கின்றன மற்றும் இளம் நிம்ப்கள் பெரியவர்களை ஒத்திருக்கின்றன, ஆனால் இறக்கைகள் இல்லை, இந்த கட்டத்தில் அவை பெரும்பாலும் 'ஹாப்பர்ஸ்' என்று அழைக்கப்படுகின்றன. அவை பெரும்பாலும் பெரியவர்களிடமிருந்து முற்றிலும் மாறுபட்ட நிறத்தைக் கொண்டிருக்கலாம். தொடர்ச்சியான மோல்ட்கள் மூலம், நிம்ப்கள் தங்கள் இறுதி மோல்ட் வரை இறக்கைகளை உருவாக்கி முழுமையாக வளர்ந்த இறக்கைகளுடன் முதிர்ந்த வயதுவந்தவர்களாக மாறுகின்றன.  
தோலுரிப்புகளின் எண்ணிக்கை சிற்றினங்களுக்கிடையில் மாறுபடும். வளர்ச்சியும் மிகவும் மாறுபடும். உணவு சூழல் நிலைமைகளைப் பொறுத்து சில வாரங்கள் முதல் சில மாதங்கள் வரை ஆகலாம்.
# நேர் சிறகிகள்

## பரிணாமம்

ஆர்த்தாப்டிரா வரிசை 300 மில்லியன் ஆண்டுகளுக்கு முன்பு உருவானது. 256 மில்லியன் ஆண்டுகளுக்கு முன்பு நிகழ்ந்த *கெய்லிபெரா* மற்றும் *என்சிபெரா* ஆகிய இரண்டு துணைப்பிரிவுகளாகப் பிரிந்துள்ளது.
# நேர் சிறகிகள்

## பரிணாமம்

### சிற்றின வரலாறு

ஆர்த்தோப்டெரா இரண்டு துணைப்பிரிவுகளாகப் பிரிக்கப்பட்டுள்ளது, இவை *கெய்லிபெரா* மற்றும் *என்சிபெரா*. இவை ஒற்றைத் தொகுதி மரபு உயிரினத் தோற்ற உயிரிகள் என்று நிரூபிக்கப்பட்டுள்ளன.
# நேர் சிறகிகள்

## பரிணாமம்

### வகைப்பாட்டியல்

, குடும்ப அக்ரிடிடே]]
, குடும்பம் பைர்கோமார்பிடே]]
ஆண்டிஸ்]]
வகைப்பாட்டியல் வல்லுநர்கள் *கெய்லிபெரா* மற்றும் *என்சிபெரா*வின் சிற்றினங்களை பின்வரும் எல்லைக்குட்பட்ட மற்றும் பெரும் குடும்பங்களாக வகைப்படுத்துகின்றனர்.  
- துணைவரிசை: கெய்லிபெரா-வெட்டுக்கிளிகள், குள்ள மோல் சிள்வண்டுகள்
- பெரும் வரிசை: அக்ரிடிடியாஅக்ரிடியா
- மீப்பெரும் குடும்பம்:அக்ரிடாய்டியா-வெட்டுக்கிளிகள், பெரும் வெட்டுக்கிளிகள்
- மீப்பெரும் குடும்பம்:யூமாசுடாகோய்டியா-குரங்கு அல்லது தீக்குச்சி வெட்டுக்கிளிகள் மற்றும் தொடர்புடைய பூச்சிகள்
- மீப்பெரும் குடும்பம்: லோகசுடோப்சாய்டியா †
- மீப்பெரும் குடும்பம்: நிமோய்டியா-சிறுநீர்ப்பை வெட்டுக்கிளிகள்
- மீப்பெரும் குடும்பம்: பைர்கோமார்போயிடியா-கவுடியான வெட்டுக்கிளிகள்
- மீப்பெரும் குடும்பம்: டானோசெராய்டியா-பாலைவன நீண்ட கொம்பு வெட்டுக்கிளிகள்
- மீப்பெரும் குடும்பம்:டெட்ரிகோய்டியா-தரை வெட்டுக்கிளி அல்லது க்ரூசு வெட்டுக்கிளிகள்
- மீப்பெரும் குடும்பம்: திரிகோனோப்டெரிகோயிடா-இலை வெட்டுக்கிளிகள்
- அகச்சிவப்பு ட்ரைடாக்டிலைடியா
- மீப்பெரும் குடும்பம்: சாகிஜ்லோட்டசுசெல்லோய்டியா †
- மீப்பெரும் குடும்பம்: ரெஜியாடோய்டியா †
- மீப்பெரும் குடும்பம்: ட்ரைடாக்டிலோய்டியா-பிக்மி மோல் சிள்வண்டுகள் மற்றும் கூட்டாளிகள்
- துணை வரிசை என்சிஃபெரா-கிரிக்கெட்ஸ்
- மீப்பெரும் குடும்பம்:கிரைலோய்டியா-கிரிக்கெட்ஸ், மோல் கிரிக்கெட்ஸ்
- மீப்பெரும் குடும்பம்: ஹக்லோய்டியா-கிரிக்குகள் மற்றும் கூட்டாளிகள்
- மீப்பெரும் குடும்பம்:பாஸ்மோமிமோடியா †
- மீப்பெரும் குடும்பம்:ராபிடோபோரோடியா-ஒட்டக கிரிக்கெட், குகை கிரிக்கெட், குகையில் உள்ள கிரிக்கெட்
- மீப்பெரும் குடும்பம்: இசுகிசோடாக்டிலோய்டியா-இசைச் சிள்வண்டு
- மீப்பெரும் குடும்பம்: இசுடெனோபெல்மாடோய்டியா-வேட்டா மற்றும் தொடர்புடைய பூச்சிகள்
- மீப்பெரும் குடும்பம்:டெட்டிகோனியோய்டியா-கேடிடிட்/புதர் வெட்டுக்கிளி
- *அடையாளம் உறுதிகாணப்படா*
- மீப்பெரும் குடும்பம்: எல்கானோடியா † பேர்மியன்-பேலியோசீன்
# நேர் சிறகிகள்

## மனிதர்களுடனான உறவு

### தீங்குயிரிகளாக

பல வகையான ஆர்த்தோப்டிரா பூச்சிகள் தீங்குயிரிகளாக உள்ளன. இவற்றில் மிகவும் அதிக சேதத்தை ஏற்படுத்தும் இரண்டு முக்கிய பூச்சிகளாக வெட்டுக்கிளிகளும் பெரும் வெட்டுக்கிளிகளும் உள்ளன. வெட்டுக்கிளிகள் ஒரு நாளில் மொத்த வயல் பரப்புகளையும் அழித்ததாக வரலாற்று ரீதியாக அறியப்படுகிறது. வெட்டுக்கிளிகள் ஒரே நாளில் தங்கள் உடல் எடையை அளவில் பயிர்களை உண்ணும் திறனைக் கொண்டுள்ளன. திரள்களாக் கூடும் வெட்டுக்கிளிகள் “மெய்த்திரள்” என்று அழைக்கப்படும். இத்திரள்களில் 80 மில்லியன் வெட்டுக்கிளிகள் வரை இருக்கும். இவை 460 சதுர மைல் வரை நீட்டிக்க முடியும்.
# நேர் சிறகிகள்

## மனிதர்களுடனான உறவு

### உணவாக

பெரும்பாலான ஆர்த்தோப்டரா பூச்சிகள் உணவாக உண்ணக்கூடியவை. உலகளவில் வழக்கமாக உட்கொள்ளப்படும் சுமார் 80 வகையான வெட்டுக்கிளிகள் உட்பட அனைத்து பூச்சிகளின் எண்ணிக்கையில் 13% ஆகும். மடகாசுகர் மற்றும் ஓக்சாக்காவில், வெட்டுக்கிளிகளும் பெரும் வெட்டுக்கிளிகளும் பொதுவாக அதிகாலையில் குளிர்ச்சியாக இருக்கும்போது சேகரிக்கப்படுகின்றன. ஏனெனில் இவை குளிர் இரத்த பிராணிகள் ஆகும். இக்காலங்களில் இவை குறைவான இயக்கத்தினைக் கொண்டுள்ளன.  
யூத மதத்தில், கஷ்ருட் என்று கருதப்படும் பூச்சிகள் ஆர்த்தோப்டெராவில் மட்டுமே உள்ளன. லேவியராகமம் புத்தகத்தில் உள்ள உணவுச் சட்டங்களின் பட்டியல் பறக்கும் அனைத்து பூச்சிகளையும் தடைசெய்கிறது. ஆனால் சில வெட்டுக்கிளிகளுக்கு விதிவிலக்கு அளிக்கிறது. நான்கு கால்கள் கொண்ட கோஷர் பறக்கும் பூச்சிகள் முழங்கால்களைக் கொண்டுள்ளன. இவை கால்களுக்கு மேலே முட்டியைக் கொண்டுள்ளன. இதனால் இவை குதிக்கின்றன என்று தோரா கூறுகிறது.
# நேர் சிறகிகள்

## மனிதர்களுடனான உறவு

### உயிரி எரிபொருளை உருவாக்கியவர்கள்

பூச்சிகளின் குடலில் மாற்று உயிரி எரிபொருள் ஆதாரங்களைக் கண்டுபிடிப்பதில் புதிய ஆராய்ச்சி உறுதியைக் காட்டுவதால், வெட்டுக்கிளிகள் ஆர்வமுள்ள ஒரு இனமாகும். பசுமை இல்ல வாயுக்களை உற்பத்தி செய்யாமல் மாவியம் மற்றும் லிக்னினை உடைக்கும் பூச்சியின் திறன் அறிவியல் ஆர்வத்தைத் தூண்டியுள்ளது.
# அகாதிர் (குதிர்)

**அகாதிர்** (*Agadir*) அல்லது **இகௌதர்** என்பது மொராக்கோவில் காணப்படும் உலகின் பழைமையான ஒரு பலப்படுத்தப்பட்ட தானியக் குதிராகும்  
மொராக்கோவில், அகாதிர் பொதுவாக அட்லசு மலைத்தொடர் மற்றும் திரா பள்ளத்தாக்கு பகுதிகளில் காணப்படுகின்றன. அவற்றில் சில 10 ஆம் நூற்றாண்டைச் சேர்ந்தவை. தெற்கு தூனிசியாவிலும் இந்தக் கட்டமைப்புகள் பொதுவானவை. அங்கு அவை *கஸ்பா* அல்லது *கோர்பா* என்று குறிப்பிடப்படுகின்றன. பாரம்பரியமாக பாதுகாப்பை உறுதி செய்வதற்காக காவலர்களும் பணியமர்த்தப்பட்டனர்.
# தாஸ்கென்ட் அகாதிர்

**தாஸ்கென்ட் அகாதிர்** (*Tasguent agadir*) மொரோக்கோவின் அம்ஸ்ரோ கிராமத்திற்கு மேலே அமைந்துள்ள கி.பி.1200 மற்றும் 1500 க்கு இடையில் கட்டப்பட்ட ஒரு பலப்படுத்தப்பட்ட பலப்படுத்தப்பட்ட தானியக் குதிராகும். இது 19 ஆம் நூற்றாண்டில் ஒரு களஞ்சியமாக பயன்படுத்தப்படுவதை நிறுத்தியது. ஆனால் 20 ஆம் நூற்றாண்டில் அட்லசு மலைத்தொடரின் சிறந்த பாதுகாக்கப்பட்ட அகாதிர்களில் ஒன்றாக அறியப்பட்டது.
# தாஸ்கென்ட் அகாதிர்

## வரலாறு

### கட்டுமானம் மற்றும் பயன்பாடு

தாஸ்கென்ட் அகாதிர் பல நூற்றாண்டுகளாக கட்டப்பட்டு வந்துள்ளது. இதன் சுற்றுச் சுவர் அநேகமாக மிக சமீபத்தில் கட்டப்பட்டிருக்கலாம். மிகப் பழமையான சுவர்களின் வயது 500 முதல் 800 ஆண்டுகள் வரை இருக்கும் என்று மதிப்பிடப்பட்டுள்ளது.  
அகாதிரின் முக்கியப் பணி பயிர்களுக்கு (மற்றும் ஒருவேளை குடியிருப்பாளர்களுக்கு) தாக்குதல்களிலிருந்து அடைக்கலம் அளிப்பதாகும். தாஸ்கென்ட் அகாதிர் பல தளங்களில் பரவியுள்ள தனிப்பட்ட அறைகளாகப் பிரிக்கப்பட்டுள்ளது. அதன் உள்ளடக்கங்கள் மர உருளைகளால் ஆனது. காலனித்துவ காலத்துடன் இணைந்த அமைதி மற்றும் உணவு நிலைமையின் முன்னேற்றத்துடன் பிராந்தியத்தின் பெரும்பாலான அகாதிரிகளைப் போலவே இதுவும் தனது செயல்பாட்டை இழந்தது. தெற்கு மொரோக்கோவில் உள்ள பிற அடோப் கட்டுமானங்களைப் போலல்லாமல் (திக்ரெம்கள் மற்றும் கஸ்பாஹ்கள்) பயனற்றதாகிவிட்டன. 19 மற்றும் 20 ஆம் நூற்றாண்டுகளில் தாஸ்கென்ட் அகாதிர் பல்வேறு நோக்கங்களுக்காக மக்களால் பயன்படுத்தப்பட்டிருக்கலாம்.  
2000 ஆம் ஆண்டில், அம்தௌதி அகாதிரில் உள்ள தாஸ்கென்ட் மற்றும் இட் ஆயிசா, மொரோக்கோவில் அகாதிரின் இரண்டு முக்கிய எடுத்துக்காட்டுகளாகக் கருதப்படுகின்றன.
# தாஸ்கென்ட் அகாதிர்

## உட்புற அமைப்பு

அகாதிரின் முன்புறம் அநேகமாக நெருக்கடி காலங்களில் கால்நடைகளுக்கு இடமளிக்க பயன்படுத்தப்பட்டிருக்கலாம். இந்தக் கட்டிடம் ஒரு பாறை அடித்தளத்தில் கட்டப்பட்டுள்ளது மற்றும் ஒரு தற்காப்பு சுவரால் பாதுகாக்கப்பட்டுள்ளது. தனிப்பட்ட களஞ்சியங்கள் (சில நேரங்களில் "தொட்டிகள்" அல்லது "அறைகள்" என்று அழைக்கப்படுகின்றன) மூன்று முதல் ஆறு மாடிகளில் அருகருகே வரிசையாகவும், ஒன்றுக்கு மேல் ஒன்றாக வரிசையாகவும் உள்ளன. மேல் தளங்களில் உள்ள அறைகளை கல் படிகள் மூலம் அணுகலாம். ஒவ்வொரு சேமிப்பு அறையும் ஒரு மர கதவால் மூடப்பட்டுள்ளது. பெரும்பாலும் அலங்கரிக்கப்பட்டுள்ளது. அறைகள் கற்கள் மூலம் ஒன்றுக்கொன்று பிரிக்கப்படுகின்றன.
# கான் சாகிப் சட்டமன்றத் தொகுதி

**கான் சாகிப் சட்டமன்றத் தொகுதி** (खान साहिब
विधानसभा क्षेत्र) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். கான் சாகிப் சட்டமன்றத் தொகுதியானது சிறிநகர் மக்களவைத் தொகுதிக்கு உட்பட்டதாகும்.
# கான் சாகிப் சட்டமன்றத் தொகுதி

## தேர்தல் முடிவுகள்

### 2014

2014 இல் நடைபெற்ற சம்மு காசுமீர் சட்டமன்றத் தேர்தலில், சம்மு காசுமீர் மக்கள் சனநாயக முன்னணி வேட்பாளர் அக்கிம் முகமது யாசீன் சா 26,649 வாக்குகள் பெற்று கான் சாகிப் தொகுதியில் வெற்றி பெற்றார்.
# கான் சாகிப் சட்டமன்றத் தொகுதி

## தேர்தல் முடிவுகள்

### 2024

2024 இல் நடைபெற்ற சம்மு காசுமீர் சட்டமன்றத் தேர்தலில் 33225 வாக்குகள் அதிகம் பெற்று சம்மு காசுமீர் தேசிய மாநாட்டு கட்சி உறுப்பினர் சைப் உத் தின் பட் வெற்றி பெற்றார்.
# பரசுகட் கோட்டை

, வடக்கு கர்நாடகம்]]
**பரசுகட் கோட்டை** (*Parasgad Fort*) என்பது இந்தியாவில் கர்நாடக மாநிலத்தின் பெல்காம் மாவட்டத்தில் உள்ள ஒரு பாழடைந்த மலைக்கோட்டை ஆகும். 10ஆம் நூற்றாண்டைச் சேர்ந்த பராசுகட்டின் அற்புதமான கோட்டை, ரட்டா வம்சத்தின் புகழ்பெற்ற ஆட்சியாளர்களால் கட்டப்பட்டது.பரசுகட் கோட்டை சௌந்தட்டி கிராமத்திற்கு தெற்கே இரண்டு கிலோமீட்டர் தொலைவில் அமைந்துள்ளது. மேலும் கருப்பு மண் சமவெளியைத் தொடர்ந்து மலைத்தொடரின் தென்மேற்கு விளிம்பில் அமைந்துள்ளது.  
வடக்கிலிருந்து தெற்கே சுமார் 500 மீட்டர் (1,640 ) மற்றும் கிழக்கிலிருந்து மேற்கே சுமார் 300 மீட்டர் (984 ) அளவில் இந்த மலை ஒழுங்கற்றது. மேலும் இப்பகுதியில் முள் பேரிக்காய் மற்றும் தூரிகை மரங்கள் நிறைந்து காணப்படுகிறது. இப்பகுதியில் காணப்படும் பாறைகள் மற்றும் கிட்டத்தட்டச் செங்குத்தாக உள்ளன. இதன் வழியாக ஒரு ஆழமான பள்ளத்தாக்கு செல்கிறது.  
மலைக்கோட்டையின் உச்சியில் இந்து தெய்வமான மாருதியின் ஒரு சிறிய பாழடைந்த ஆலயம் உள்ளது. இந்தக் கோட்டையே மக்கள் வசிக்காத, பழைய வீடுகளின் எச்சங்கள் காணப்படுகின்றன.  
பல நூறு படிகள் இறங்கு யத்ராவி கிராமத்திற்கு செல்லலாம். இது இராம தீர்த்தம் என்று அழைக்கப்படும் முப்பத்தி ஆறு மீட்டர் நீளமுள்ள நீர்த்தேக்கம் மற்றும் இந்து தெய்வங்கள் மற்றும் புராண பிரமுகர்களான ஜமாத்க்னி, பரசுராமர், ராமர் மற்றும் நந்தி கொண்ட சிவலிங்கம், சீதா ஆகியோரின் சிலைகளைக் கொண்ட ஒரு இயற்கை நீரூற்று வழியாக உள்ளது. கிராமத்தின் பாரமப்பா கோயிலுக்கு அருகிலுள்ள மேடையில் கண்டுபிடிக்கப்பட்ட கல்வெட்டில் யத்ராவி கிராமம் "எலாரேம்" என்று குறிப்பிடப்பட்டுள்ளது. இந்த கல்வெட்டு இந்து நாட்காட்டி சகா வருடம் 901 தேதியிட்டது.
# சபர் மக்கள்

**சபர் மக்கள்** (*Sabar people*) (**ஷபர்** மற்றும் **சவோரா**) முண்டா இனத்தைச் சேர்ந்த ஆதிவாசி இனக்குழுவில் ஓர் அங்கமாகும். இவர்கள் முக்கியமாக ஒடிசா மற்றும் மேற்கு வங்காளத்தில் வாழ்கின்றனர். காலனித்துவ காலத்தில், இவர்கள் குற்றப் பரம்பரைச் சட்டத்தின் கீழ் வகைப்படுத்தப்பட்டனர். மேலும் நவீன காலங்களில் சமூக களங்கம் மற்றும் புறக்கணிப்பு ஆகியவற்றால் பாதிக்கப்பட்டுள்ளனர்.  
சவோரா என்றும் அழைக்கப்படும் சபர் பழங்குடியினர் இந்து காவியமான மகாபாரத்தில் குறிப்பிடப்பட்டுள்ளனர். கிழக்கு சிங்பூம் மாவட்டத்தின் சில பகுதிகளில் முக்கியமாக முசாபானியில், இவர்கள் கரியா என அழைக்கப்படுகிறார்கள். சாகித்திய அகாதமி விருது பெற்ற வங்காள எழுத்தாளரும் ஆர்வலருமான மகாசுவேதா தேவி இந்த வன பழங்குடியினருடன் இணைந்து பணியாற்றியதற்காக அறியப்படுகிறார்.  
இந்த தனித்துவமான பழங்குடியினம் முதன்மையாக ஒடிசா மற்றும் மேற்கு வங்காளத்தின் மிட்னாபூர் மாவட்டத்தில் காணப்படுகிறது.
# சபர் மக்கள்

## வரலாறு

பாரம்பரியமாக வனங்களில் வசிக்கும் இப்பழங்குடியினர் விவசாயத்தில் அனுபவம் இல்லாதவர்களாக இருக்கின்றனர். இவர்கள் தங்கள் வாழ்வாதாரத்திற்காக காடுகளை நம்பியுள்ளனர். சமீப ஆண்டுகளில், இப்பகுதியில் நக்சல்வாதிகளின் கிளர்ச்சி பரவியதால், காவல் துறையினர் பெரும்பாலும் காடுகளுக்குள் இவர்கள் செல்வதை கட்டுப்படுத்துகின்றனர். 2004 ஆம் ஆண்டில், மிட்னாபூர் மாவட்டத்திலுள்ள அம்லாசோலே என்ற சபர் கிராமத்தில் ஐந்து பேர் பல மாத பட்டினிக்குப் பிறகு இறந்தனர். இது தேசிய ஊடகத்தால் விவாதிக்கப்பட்டது. அதைத் தொடர்ந்து, தர்பார் மகிளா சமான்வே மன்றம் இப்பகுதியில் ஒரு பள்ளியைத் தொடங்கியது. இதற்கு கொல்கத்தாவைச் சேர்ந்த பாலியல் தொழிலாளர்களால் ஓரளவு நிதியளிக்கப்பட்டது.  
ஜூன் 2008 இல், சபர் அவர்களின் மேற்கு வங்காள கிராமங்களில் பலவற்றில் கடுமையான வெள்ளத்தை சந்தித்தனர். பின்னர் கத்தோலிக்க தொண்டு நிறுவனங்களிடமிருந்து பெரும் அளவிலான உதவிகளைப் பெற்றது.  
காலனித்துவ காலத்தில் தேயிலைத் தோட்டத் தொழிலாளர்களாக பணியாற்றுவதற்காக நூற்றுக்கணக்கான சபர்கள் இன்றைய வங்காளதேசத்துக்கு குடிபெயர்ந்தனர். இன்று, அவர்களில் சுமார் 2000 பேர் வடகிழக்கு மாவட்டமான மௌல்விபஜார், நந்தராணி, ஹரிஞ்சாரா மற்றும் ராஜ்காட் போன்ற பகுதிகளில் வசிக்கின்றனர்.  
தெற்கு 24 பர்கனா மாவட்டத்திலுள்ள பதர்பிரதிமா சமூகத் தொகுதியின் கீழுள்ள சுந்தரவனக் காடுகளில் மேற்கு வங்காளத்தின் மிட்னாபூர் மாவட்டத்திலிருந்து குடிபெயர்ந்த சபர்கள் இருப்பது கண்டறியப்பட்டுள்ளது. தற்போது சபர் சமூகத்தைச் சேர்ந்த 2500-3000 மக்கள் அங்கு வசித்து வருகின்றனர்.
# கேஎல் சென்ட்ரல்–இஸ்கைபார்க்

**கேஎல் சென்ட்ரல்-இஸ்கைபார்க் வழித்தடம் ** அல்லது **கேஎல் சென்ட்ரல்-தெர்மினல் இஸ்கைபார்க் வழித்தடம்** (ஆங்கிலம்: *KL Sentral–Terminal Skypark Line* அல்லது *Skypark Link*; மலாய்: *Laluan KL Sentral - Skypark Terminal* அல்லது *Laluan Skypark*) என்பது மலேசியா, கோலாலம்பூர் சென்ட்ரல் மற்றும் சுபாங் வானூர்தி நிலையம் ஆகிய இரு இடங்களுக்கும் இடையிலான ஒரு விரைவுத் தொடருந்து வழித்தடம் ஆகும். தற்போது இந்த வழித்தடத்தின் சேவை தற்காலிகமாக நிறுத்தப்பட்டுள்ளது.  
கேஎல்ஐஏ விரைவுத் தொடருந்து *(KLIA Ekspres)* மற்றும் கேஎல்ஐஏ போக்குவரத்து *(KLIA Transit)* ஆகிய இரு சேவைகளுக்குப் பிறகு, கேஎல் சென்ட்ரல்-இஸ்கைபார்க் வழித்தடம் என்பது மலேசியாவின் இரண்டாவது வானூர்தி நிலையத் தொடருந்து இணைப்புச் சேவை என அறியப்படுகிறது..
# கேஎல் சென்ட்ரல்–இஸ்கைபார்க்

## பொது

இந்தச் சேவை மலாயா தொடருந்து நிறுவனத்தின் மூலம் இயக்கப்படுகிறது; மற்றும் கோலாலம்பூர் சென்ட்ரல் - சுபாங் ஜெயா நிலையம் ஆகிய இரு நிலையங்களுக்கும் இடையிலான தஞ்சோங் மாலிம்–கிள்ளான் துறைமுக வழித்தடத்தையும் இந்த கேஎல் சென்ட்ரல்-இஸ்கைபார்க் வழித்தடம் பகிர்ந்து கொள்கிறது.  
இருப்பினும், கேஎல் சென்ட்ரல்-இஸ்கைபார்க் வழித்தடம்; சுபாங் ஜெயா நிலையத்திற்குப் பிறகு, தனியாகப் பிரிந்து சுல்தான் அப்துல் அசீஸ் சா வானூர்தி நிலையம் எனும் சுபாங் வானூர்தி நிலையத்தை நோக்கிச் செல்கிறது.  
ஒரு குறிப்பிடத்தக்க கூறு என்னெவெனில், தஞ்சோங் மாலிம்–கிள்ளான் துறைமுக வழித்தடத்தின் ஏனைய தொடருந்துகள் கோலாலம்பூர் சென்ட்ரல் - சுபாங் ஜெயா நிலையம் ஆகிய இரு நிலையங்களுக்கும் இடையில் உள்ள அனைத்து நிலையங்களிலும் நின்று செல்கின்றன. அதே வேளையில் கேஎல் சென்ட்ரல்-இஸ்கைபார்க் வழித்தடத்தின் தொடருந்துகள் அந்த நிலையங்களில் நிற்பதில்லை.
# கேஎல் சென்ட்ரல்–இஸ்கைபார்க்

## கேடிஎம் கொமுட்டர் வடக்கு பகுதி

இந்த கேஎல் சென்ட்ரல்-இஸ்கைபார்க் வழித்தடத்தில் முன்பு சேவையில் இருந்த எல்லா தொடருந்துகளும், தற்போது கேடிஎம் கொமுட்டர் வடக்கு பகுதியின் சேவையில் ஈடுபடுத்தப்பட்டு உள்ளன. சுபாங் ஜெயா நிலையம் மற்றும் தெர்மினல் இஸ்கைபார்க் நிலையம் ஆகிய இரு நிலையங்களுக்கும் இடையே புதிதாக இரண்டு நிலையங்கள் கட்டப்படுவதற்காக திட்டமிடப்பட்டது. ஆனாலும் தற்போது வரையில் கட்டப்படவில்லை.  
இந்த வழித்தடம் கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பின் *(Klang Valley Integrated Transit System)* கீழ் ஒரு பகுதியாகும். போக்குவரத்து வரைபடங்களில் இந்த வழித்தடம் **10** என பழுப்பு நிறத்தில் அடையாளப் படுத்தப்படுகிறது.
# கேஎல் சென்ட்ரல்–இஸ்கைபார்க்

## சுபாங் விவானூர்தி நிலைய முனையம்

கேஎல் சென்ட்ரல்-இஸ்கைபார்க் வழித்தடத்தில் குறைவான பயணிகளின் எண்ணிக்கை காரணமாக 15 பிப்ரவரி 2023 முதல் சேவைகள் தற்காலிகமாக இடைநிறுத்தப் பட்டன. கேஎல் சென்ட்ரல்-இஸ்கைபார்க் வழித்தடச் சேவையை இயக்குவதற்கான நிதி மைரெயில் லிப் *(MyRailLife)* எனும் வேறு ஒரு திட்டத்திற்கு மறுஒதுக்கீடு செய்யப்பட்டதாகக் கூறப்படுகிறது. அந்தப் புதியத் திட்டத்தின் வழி, மாணவர்களும் மாற்றுத்திறனாளிகளும் இலவசமாக சவாரி செய்யலாம்.  
சுபாங் வானூர்தி நிலைய மறுசீரமைப்புத் திட்டத்தின் (Subang Airport Regeneration Plan) கீழ்; சுபாங் வானூர்தி நிலைய முனையத்தின் மறுசீரமைப்பு முடிந்தவுடன் மட்டுமே கேஎல் சென்ட்ரல்-இஸ்கைபார்க் வழித்தடத்தின் சேவைகள் புதிய தோற்றத்தில் மீண்டும் தொடங்கப்படும்.
# கேஎல் சென்ட்ரல்–இஸ்கைபார்க்

## கிள்ளான் பள்ளத்தாக்கு வழித்தடங்கள்

- பத்துமலை–புலாவ் செபாங் வழித்தடம்
- தஞ்சோங் மாலிம்–கிள்ளான் துறைமுக வழித்தடம்
- அம்பாங் வழித்தடம்–செரி பெட்டாலிங் வழித்தடம்
- அம்பாங் வழித்தடம்–செரி பெட்டாலிங் வழித்தடம்
- கிளானா ஜெயா வழித்தடம்
- கேஎல்ஐஏ விரைவுத் தொடருந்து
- கேஎல்ஐஏ போக்குவரத்து
- கோலாலம்பூர் மோனோரெயில்
- காஜாங் வழித்தடம்
- கேஎல் சென்ட்ரல்–இஸ்கைபார்க்
- சா ஆலாம் வழித்தடம்
- புத்ராஜெயா வழித்தடம்
- எம்ஆர்டி சுற்று வழித்தடம்
- சன்வே விரைவுப் பேருந்து வழித்தடம்
# கேஎல் சென்ட்ரல்–இஸ்கைபார்க்

## வரைபடம்

<mapframe text="Location of Skypark Link" width=800 height=250 align= zoom=12 latitude=3.10566 longitude=101.61904>
{
"type": "ExternalData",
"service": "geoline",
"ids": "Q51419215",
"properties": {
"stroke": "#c1731f",
"stroke-width": 6
}
}
</mapframe>
# சராரி சரீப் சட்டமன்றத் தொகுதி

**சரார் ஐ சரீப் சட்டமன்றத் தொகுதி** (चरार-ए-शरीफ विधानसभा निर्वाचन क्षेत्र) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். சரார் இ செரீப் சட்டமன்றத் தொகுதியானது சிறிநகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# சராரி சரீப் சட்டமன்றத் தொகுதி

## தேர்தல் முடிவுகள்

### 2014

2014 இல் நடைபெற்ற சம்மு காசுமீர் சட்டப் பேரவைத் தேர்தலில், சம்மு காசுமீர் மக்கள் சனநாயகக் கட்சியின் வேட்பாளர் குலாம் நபி லோனே சராரி சரீப் தொகுதியில் வெற்றி பெற்றார்.
# சராரி சரீப் சட்டமன்றத் தொகுதி

## தேர்தல் முடிவுகள்

### 2024

2024 இல் நடைபெற்ற சம்மு காசுமீர் சட்டமன்றத் தேர்தலில் சம்மு காசுமீர் அப்னி கட்சி வேட்பாளர் அல்தாப் புகாரியை விட 5688 வாக்குகள் பெற்று ஜம்மு காஷ்மீர் தேசிய மாநாட்டு கட்சி வேட்பாளர் முசுதாக் குரு, சராரி சரீப் சட்டமன்றத் தொகுதியில் வெற்றி பெற்றார்.
# ஜெய்நகர் மக்களவைத் தொகுதி

**ஜெய்நகர் மக்களவைத் தொகுதி** (*Jaynagar Lok Sabha constituency*) என்பது இந்தியாவின் 543 நாடாளுமன்றத் தொகுதிகளில் ஒன்றாகும். இந்தத் தொகுதியானது மேற்கு வங்காளத்தின் ஜெய்நகர் மஜில்பூரை மையமாகக் கொண்டுள்ளது. ஜெய்நகர் மக்களவைத் தொகுதியில் ஏழு சட்டமன்ற தொகுதிகளும் தெற்கு 24 பர்கனா மாவட்டத்தில் உள்ளன. இந்த இடம் பட்டியல் சாதியினருக்கு ஒதுக்கப்பட்டுள்ளது.
# ஜெய்நகர் மக்களவைத் தொகுதி

## சட்டப்பேரவை பிரிவுகள்

மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக எல்லை நிர்ணய ஆணையத்தின் உத்தரவின் படி, ஜெய்நகர் மக்களவைத் தொகுதி 2009 முதல் பின்வரும் சட்டமன்றப் பிரிவுகளைக் கொண்டுள்ளது.
| 127 | கோசாபா (ப.இ.) | தெற்கு 24 பர்கனா | அஇதிகா | சுப்ரதா மொண்டல் |
| --- | --- | --- | --- | --- |
| 128 | பசந்தி (ப.இ.) | அஇதிகா | சியாமல் மொண்டல் |  |
| 129 | குல்தாலி (ப.இ.) | அஇதிகா | கணேசு சந்திர மண்டல் |  |
| 136 | ஜெய்நகர் (ப.இ.) | அஇதிகா | பிசுவநாத் தாசு |  |
| 138 | கேனிங் பாசிம் (ப.இ.) | அஇதிகா | பரேசு இராம் தாசு |  |
| 139 | கேனிங் புர்பா | அஇதிகா | சகத் மொல்லா |  |
| 141 | மக்ராகத் புர்பா (ப.இ.) | அஇதிகா | நமிதா சகா | } |
# ஜெய்நகர் மக்களவைத் தொகுதி

## நாடாளுமன்ற உறுப்பினர்கள்

| மூன்றாவது | 1962–1967 | பரேஷ் நாத் காயல் | இந்திய தேசிய காங்கிரசு |
| --- | --- | --- | --- |
| நான்காவது | 1967–1971 | சிட்டா ராய் | இந்திய சோசலிச ஒற்றுமை மையம் (கம்யூனிஸ்ட்) |
| ஐந்தாவது | 1971–1977 | சக்தி குமார் சர்க்கார் | இந்திய தேசிய காங்கிரசு |
| ஆறாவது | 1977-1980 | ஜனதா கட்சி |  |
| ஏழாவது | 1980–1984 | சனத் குமார் மண்டல் | புரட்சிகர சோசலிசக் கட்சி |
| எட்டாவது | 1984–1989 |  |  |
| ஒன்பதாவது | 1989–1991 |  |  |
| பத்தாவது | 1991–1996 |  |  |
| பதினோராவது | 1996–1998 |  |  |
| பன்னிரண்டாம் | 1998–1999 |  |  |
| பதின்மூன்று | 1999–2004 |  |  |
| பதினான்காம் | 2004–2009 |  |  |
| பதினைந்தாம் | 2009–2014 | தருண் மண்டல் | இந்திய சோசலிச ஒற்றுமை மையம் (கம்யூனிஸ்ட்) |
| பதினாறாவது | 2014–2019 | பிரதிமா மொண்டல் | அகில இந்திய திரிணாமுல் காங்கிரசு |
| பதினேழாவது | 2019–2024 |  |  |
| பதினெட்டாவது | 2024-முதல் |  |  |
# கபில ஆசிரமம்

**கபில ஆசிரமம்** (*Kapil Ashram*) என்பது வேதகால மகரிசிகளில் மிகவும் குறிப்பிடத்தக்கவரான கபிலரின் ஆசிரமமாகும். கபிலர் பண்டைய இந்திய தத்துவத்தின் சாங்கியத்தின் ஆசிரியர் ஆவார். இது பிகாரின் மிதிலைப் பகுதியின் மதுபனி மாவட்டத்திலுள்ள *ரஹிகா* தொகுதியின் கக்ரால் கிராமத்தில் அமைந்துள்ளது.
# கபில ஆசிரமம்

## பின்னணி

புராணத்தின் படி கபிலர், கர்தம முனிவரும் அவரது மனைவி தேவகுதிக்கும் பிறந்த மகனாவார். கபிலர் சிவனின் பக்தர் என்று நம்பப்படுகிறது. பிகாரின் கக்ரால் கிராமத்தில் கபிலேசுவர் கோயில் ஒன்றை சிவனுக்காக நிறுவினார். அங்கு கபிலரின் ஆசிரமம் ஒன்று இங்கு இருந்தது. அங்குதான் கபிலர் இந்திய தத்துவமான சாங்கியத்தை உருவாக்கி எழுதினார். மேலும், தனது சாங்கிய சாத்திரத்தை தனது சீடர்களுக்கு பல ஆண்டுகள் கற்பித்தார். மிதிலையின் மன்னரான சனகரும் கபிலரிடமிருந்து சாங்கிய சாத்திரத்தைப் படிக்க இங்கு வந்தார். மிதிலை பிராந்தியத்தில் உள்ள இந்து யாத்ரீகர்களுக்கு இது ஒரு சுற்றுலா இடமாக திகழ்கிறது. மாவட்டத்தின் பல்வேறு பகுதிகளிலிருந்தும், முழு மிதிலாவிலிருந்தும் இந்து பக்தர்கள் இங்கு வந்து கபிலேசுவர் கோயிலின் சிவலிங்கத்தை வழிபடுகிறார்கள்.
# சுருட்டப்பள்ளி

**சுருட்டப்பள்ளி** (*Surutupalle*), இந்தியாவின் ஆந்திரப் பிரதேசம் மாநிலம், சித்தூர் மாவட்டம், நாகலாபுரம் மண்டலின் 12 கிராம ஊராட்சிகளில் ஒன்றாகும். 2011ஆம் ஆண்டின் கணக்கெடுப்பின்படி 247 வீடுகள் கொண்ட சுருட்டப்பள்ளி கிராமத்தின் மக்கள் தொகை 1,091 ஆகும்.இங்கு சுருட்டப்பள்ளி பள்ளி கொண்டீசுவரர் கோயில் உள்ளது.
# சுருட்டப்பள்ளி

## அமைவிடம்

சித்தூர் மாவட்டத் தலைமையிடமான சித்தூர்க்கு வடகிழக்கில் 103 கிலோ மீட்டர் தொலைவிலும்; சென்னைக்கு வடக்கே 60 கிலோ மீட்டர் தொலைவிலும்; நாகலாபுரத்திற்கு தென்கிழக்கில் 12 கிலோ மீட்டர் தொலைவிலும்; தமிழகத்தின் ஊத்துக்கோட்டைக்கு மேற்கில் 2 கிலோ மீட்டர் தொலைவிலும் சுருட்டப்பள்ளி அமைந்துள்ளது.
# சதூரா சட்டமன்றத் தொகுதி

**சதூரா சட்டமன்றத் தொகுதி** (चदूरा विधानसभा क्षेत्र) என்பது இந்தியாவின் வட மாநிலமான சம்மு மற்றும் காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். சதூரா, சிறிநகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். பிரன்வார் சதூராவின் புகழ்பெற்ற சுற்றுலாத் தலங்களில் ஒன்றாகும்.
# சதூரா சட்டமன்றத் தொகுதி

## தேர்தல் முடிவுகள்

### 2014

2014 இல் நடைபெற்ற சம்மு காசுமீர் சட்டப் பேரவைத் தேர்தலில், சம்மு காசுமீர் மக்களின் சனநாயக கட்சி வேட்பாளர் சாவேத் முசுதபா மிர் 25,770 வாக்குகள் பெற்று சதூரா தொகுதியில் வெற்றி பெற்றார்.
# சதூரா சட்டமன்றத் தொகுதி

## தேர்தல் முடிவுகள்

### 2024

2024 இல் நடைபெற்ற சம்மு காசுமீர் சட்டமன்றத் தேர்தலில் ஜம்மு காஷ்மீர் தேசிய மாநாட்டு கட்சி வேட்பாளர் அலி முகமது தார் 31991 வாக்குகள் பெற்று சதூரா தொகுதியில் வெற்றி பெற்றார்.
# கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

**கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு** (ஆங்கிலம்: *Klang Valley Integrated Transit System* மலாய்: *Sistem Transit Bersepadu Lembah Klang*); சீனம்: 巴生谷综合运输系统) என்பது கிள்ளான் பள்ளத்தாக்கு மற்றும் பெரும் கோலாலம்பூர் பகுதிகளுக்கு முதன்மைப் போக்குவரத்துச் சேவையை வழங்கும் ஓர் ஒருங்கிணைந்த போக்குவரத்து வலையமைப்பு ஆகும்.  
இந்த அமைப்பு ஆகஸ்டு 1995-இல் கோலாலம்பூர் - ரவாங் நகரங்களுக்கு இடையே இருக்கும் பயணிகள் தொடருந்துச் சேவையை அறிமுகப்படுத்தியதன் வழியாகச் செயல்படத் தொடங்கியது.  
இந்த அமைப்பு விரிவடைந்து தற்போது 11 முழுமையாக இயங்கும் தொடருந்து வழிததடங்களைக் கொண்டுள்ளது.
# கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

## தொடருந்து வழிததடங்கள்

- கோலாலம்பூர் பன்னாட்டு வானூர்தி நிலையம் *(KLIA)* முனையம் 1; முனையம் 2; இரண்டு பயணிகள் தொடருந்து வழிததடங்கள்
- ஆறு விரைவுத் தொடருந்து போக்குவரத்து வழிததடங்கள்
- ஒரு விரைவுப் பேருந்து போக்குவரத்து வழிததடம்
- இரண்டு வானூர்தி நிலைய தொடருந்து இணைப்புகள்
- சுல்தான் அப்துல் அசீஸ் சா வானூர்தி நிலையம் ஒரு வானூர்தி நிலைய தொடருந்து இணைப்பு  
இந்த அமைப்பு 528.4 கிலோமீட்டர்கள் (328.3 மைல்) தரம் பிரிக்கப்பட்ட 197 தொடருந்து; பேருந்து நிலையங்களை உள்ளடக்கியது.
# கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

## வரலாறு

1886-இல் கோலாலம்பூரிலிருந்து கிள்ளானுக்கு அருகில் புக்கிட் கூடா *(Bukit Kuda)* வரை தொடருந்து பாதை திறக்கப்பட்டது. அதில் இருந்து கோலாலம்பூர் மற்றும் சிலாங்கூரில் தொடருந்துப் போக்குவரத்தும் தொடங்கியது. அந்த முதல் தொடருந்து வழித்தடம் தான் தஞ்சோங் மாலிம்–கிள்ளான் துறைமுக வழித்தடம் *(Tanjung Malim-Port Klang Line)* என இன்று வரை செயல்பட்டு வருகிறது.  
1995-இல் கோலாலம்பூர் மற்றும் அதைச் சுற்றியுள்ள கிள்ளான் பள்ளத்தாக்குப் புறநகர் பகுதிகளில் உள்ளூர் தொடருந்து சேவைகளை வழங்குவதற்கான முதல் தொடருந்து போக்குவரத்து அமைப்பு அறிமுகப்படுத்தப்பட்டது. அதன் பெயர் கேடிஎம் கொமுட்டர்.  
ஓர் ஆண்டு கழித்து திசம்பர் 1996-இல், இஸ்டார் இலகு தொடருந்து சேவையில் இணைந்தது. அதைத் தொடர்ந்து புத்ரா இலகு தொடருந்து ( PUTRA LRT) செப்டம்பர் 1998-இல் தொடங்கப்பட்டது.
# கிள்ளான் பள்ளத்தாக்கின் ஒருங்கிணைந்த போக்குவரத்து அமைப்பு

## வரலாறு

### பிரசரானா மலேசியா

இஸ்டார் இலகு தொடருந்து *(STAR LRT);* புத்ரா இலகு தொடருந்து *(PUTRA LRT)* ஆகிய இரண்டும் சொந்தமாக இலகு தொடருந்துகளை உருவாக்குவதும், சொந்தமாக நிர்வகிப்பதுமே தொடக்கத் திட்டம் ஆகும். இருப்பினும், இரு நிறுவனங்களும் நிதிச் சிக்கல்களில் சிக்கின. 2001-ஆம் ஆண்டு வாக்கில் இரன்டு நிறுவனங்களுமே பெரிய அளவில் கடனில் சிக்கின.  
அதன் பின்னர் அந்த இரண்டு இலகு தொடருந்து நிறுவனங்களையும் அரசாங்கம் கையகப்படுத்தியது. புதிதாக உருவாக்கப்பட்ட நிறுவனம் தற்போது பிரசரானா மலேசியா *(Prasarana Malaysia)* என அழைக்கப்படுகிறது. அதன் பின்னர் முந்தைய இரண்டு இலகு தொடருந்து நிறுவனங்களின் வழித்தடங்கள் அம்பாங் வழித்தடம்; செரி பெட்டாலிங் வழித்தடம்; மற்றும் கிளானா ஜெயா வழித்தடம் என மறுபெயரிடப்பட்டன.
# பம்போர் சட்டமன்றத் தொகுதி

**பம்போர் சட்டமன்றத் தொகுதி** (*Pampore Assembly constituency*) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். பம்போர், சிறிநகர் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பம்போர் சட்டமன்றத் தொகுதி

## தேர்தல் முடிவுகள்

### 2014

2014 இல் நடைபெற்ற சம்மு காசுமீர் சட்டப் பேரவைத் தேர்தலில், பம்போர் சட்டமன்றத் தொகுதியில் சம்மு காசுமீர் மக்கள் சனநாயகக் கட்சியின் சம்மு காசுமீர் மக்களின் சனநாயக கட்சி சாகூர் அகமது மிர் 16,239 வாக்குகள் பெற்று வெற்றி பெற்றார்.
# பம்போர் சட்டமன்றத் தொகுதி

## தேர்தல் முடிவுகள்

### 2024

2024 இல் நடைபெற்ற சம்மு காசுமீர் சட்டமன்ற தேர்தலில் சம்மு காசுமீர் தேசிய மாநாட்டு கட்சி வேட்பாளர் ஆசுனைன் மசூதி 15088 வாக்குகள் பெற்று சம்மு காசுமீர் மக்களின் சனநாயக கட்சி சகூர் அகமது மிரை வென்றார்.
# குலாம் அகமது மிர்

**குலாம் அகமது மிர்** இந்திய தேசிய காங்கிரசு கட்சியினைச் சேர்ந்த ஓர் இந்திய அரசியல்வாதி ஆவார். இவர் சம்மு காசுமீர் மாநிலச் சட்டசபையில் தூரு சட்டமன்றத் தொகுதியின் சட்டமன்ற உறுப்பினராக உள்ளார். மிர் சம்மு காசுமீர் பிரதேசக் காங்கிரசு பிரிவின் மாநிலத்தின் கடைசி தலைவராகவும், ஒன்றியப் பிரதேசத்தின் முதலாவது தலைவராகவும் இருந்தார்.  
2019 மக்களவைத் தேர்தலில், அனந்த்நாக் மக்களவைத் தொகுதியில் தேசிய மாநாட்டைச் சேர்ந்த ஆசுனைன் மசூதியிடம் மிர் தோல்வியடைந்தார்.  
சூலை 2022இல், மிர் காங்கிரசு கட்சியிலிருந்து பதவி விலகினார். மீண்டும் இந்திய தேசிய காங்கிரசில் இணைந்த மிர் 2024 சம்மு காசுமீர் சட்டப் பேரவைத் தேர்தலில் தூரு சட்டமன்றத் தொகுதியில் போட்டியிட்டு வெற்றி பெற்றார்.
# ராஜீவ் ஜசுரோதியா

**ராஜீவ் ஜசுரோதியா** (*Rajiv Jasrotia*-பிறப்பு அக்டோபர் 26,1973) ஓர் இந்திய அரசியல்வாதியும் பாரதிய ஜனதா கட்சியின் உறுப்பினரும் ஆவார். ஜசுரோதியா 2024 முதல் ஜசுரோத்தா சட்டமன்றத் தொகுதியிலிருந்து சம்மு காசுமீர் சட்டமன்ற உறுப்பினராக உள்ளார். இதற்கு முன்பு 2014இல் கத்துவா சட்டமன்றத் தொகுதியிலிருந்து தேர்ந்தெடுக்கப்பட்டார். கீராநகர் நகர் மன்ற குழுவிற்கு நான்கு ஆண்டுகள் தலைமை தாங்கினார். 2018 சூன் 19 அன்று கூட்டணி தோல்வியடையும் வரை 6 வாரங்களுக்கும் மேலாகக் குறுகிய காலத்திற்கு பி. டி. பி-பாஜக கூட்டணி அரசாங்கத்தில் சம்மு-காசுமீரின் வன, சுற்றுச்சூழல் மற்றும் சுற்றுச்சூழல் அமைச்சராக இருந்தார். கத்துவா கற்பழிப்பு வழக்கில் குற்றம் சாட்டப்பட்டவர்களுக்கு ஆதரவாக ஒரு பேரணியில் பங்கேற்றதால் சர்ச்சைக்கு உள்ளானார்.
# கேப்ரேரைட்டு

**கேப்ரேரைட்டு** (*Cabrerite*) என்பது மக்னீசியம் மற்றும் நிக்கல் ஆகியவற்றைக் கொண்ட ஓர் ஆர்சனேட்டு கனிமமாகும். விவியனைட்டு குழுவில் உள்ள ஆர்னசைட்டு-அனாபெர்கைட்டு தொடரின் உறுப்பினராகக் கருதப்படும் இது NiMg<sub>2</sub>(AsO<sub>4</sub>)<sub>2</sub>·8H<sub>2</sub>O என்ற மூலக்கூற்று வாய்ப்பாட்டால் விவரிக்கப்படுகிறது.  
குறிப்பிடத்தக்க அளவு மக்னீசியத்தைக் கொண்டிருக்கும் எந்த ஓர் அன்னாபெர்கைட்டுக்கும் கேப்ரேரைட்டு என்ற பெயர் பயன்பாட்டில் உள்ளது. பொதுவாக இதில் நிக்கல் ஆதிக்கம் செலுத்தும் அயனியாக உள்ளது. 2024 ஆம் ஆண்டில் 1:2 என்ற Ni:Mg விகிதத்தில் உள்ள மாதிரிகளைக் குறிக்கக் இப்பெயர் குறிப்பிடப்படுகிறது.
# ஆராச்சார் நிலம்

**ஆராச்சார் நிலம்**, பிரித்தானிய இந்தியாவில் 1948 வரை சுதேச சமஸ்தான இருந்த திருவிதாங்கூர் இராச்சியத்தில் மரண தண்டனை கைதிகளை, தூக்கில் இடும் பணியைச் செய்த நாஞ்சில் நாட்டைச் சேர்ந்த அகத்தீஸ்வரம் வட்டத்தில் வாழ்ந்த குடும்பத்தினருக்கு (தற்போது கன்னியாகுமரி மாவட்டத்தில் உள்ளது) 1901ஆம் ஆண்டில் திருவாங்கூர் மன்னரால் இனாமாக வழங்கப்பட்ட வேளாண்மை நிலம் ஆகும்.  
இந்திய விடுதலைக்குப் பின் 1956 மாநில மறுசீரமைப்புச் சட்டத்தின் கீழ் கேரளா மாநிலம் உருவானபின் கேரள மாநிலத்தில் ஆராச்சார் (தூக்கிலிடுபவர்) சேவை 1970 ஆம் ஆண்டு திரும்பப் பெறப்பட்டு, தீர்வு நடவடிக்கைகள் மேற்கொள்ளும் வரை ஆராச்சார் நில வகைப்பாடு 1979ஆம் ஆண்டு முடிய நடைமுறையில் இருந்தது. மேலும் கன்னியாகுமரி இணைப்புப் போராட்டத்தின் விளைவாக 1 நவம்பர் 956 அன்று தமிழ் மொழி]] அதிகம் பேசப்படும் தோவாளை வட்டம், அகத்தீஸ்வரம் வட்டம், கல்குளம் வட்டம் மற்றும் விளவங்கோடு வட்டங்கள் தமிழ்நாட்டின் புதிய கன்னியாகுமரி மாவட்டத்துடன் இணைக்கப்பட்டது.  
இதற்கிடையே 1963ஆம் ஆண்டின் **தமிழ்நாடு இனாம் (ஒழிப்பு & ரயத்துவாரி மாற்றம்) சட்டத்தின்** கீழ் ஆராச்சார் நில மானிய முறை ஒழிக்கப்பட்டதால், தூக்கிலிடுபவர்களுக்கு வழங்கப்பட்ட நிலம் தமிழ்நாடு அரசின் நிலமாக வகைப்படுத்தப்பட்டது.
# ஆராச்சார் நிலம்

## வழக்கு

ஆராச்சார் நிலங்களை அனுபவித்த சட்டப்பூர்வ வாரிசுகளில் உயிருடன் இருந்த சிலரில், வேலாயுத பெருமாள் பிள்ளைக்கு என்பவருக்கு 1969ஆம் ஆண்டில் ரயத்வாரி பட்டா வழங்கப்பட்ட போது திருவிதாங்கூர் இராச்சியத்தில் ஆராச்சார் (தூக்கிலிடும் சேவை) இருந்தது. 1970ஆம் ஆண்டு கேரள மாநிலத்தால் ஆராச்சார் சேவை திரும்பப் பெறப்பட்டது.  
பின் ஆராச்சார் குடும்பத்தைச் சேர்ந்தவர்கள் ஒருவருக்கொருவர் சமரசம் செய்து கொண்டு, குறிப்பிட்ட ஆராச்சார் நிலங்களை பிச்சைக்காரப் பிள்ளை என்பவரின் ஒரு கிளைக்கும், மீதமுள்ள ஆராச்சார் நிலங்களை வேலாயுதப் பெருமாள் பிள்ளை என்ற மற்றொரு கிளைக்கும் விற்றதனர்.  
1967ஆம் ஆண்டு ரயோத்வாரி கணக்கெடுப்பின் போது, நாகர்கோவில் உதவி தீர்வாய அலுவலர், சிறு இனாம் ஒழிப்புச் சட்டத்தின் கீழ் ஆராச்சர் நிலங்களை அரசு நிலமாக வகைப்படுத்தினர்.. ஆனால் நாகர்கோவில் துணை ஆட்சியர் ஆராச்சர் நிலங்கள், ஆராச்சார் சேவைக்கு சம்பந்தமில்லாத நபர்களிடம் இருப்பதைக் கண்டறிந்து, அந்நிலங்களை ஆராச்சார் சேவை நிலங்கள் என வகைப்படுத்தினார்..  
இனாம் ஒழிப்புச் சட்டத்தின் பிரிவு 2(9) (iv) இன் படி சிறு இனாம்கள் மற்றும் ஆராச்சார் நிலங்களுக்கு ஆதரவாக வழங்கப்பட்ட வருவாய் பட்டாக்களை ரத்து செய்து 12.மே 2014 அன்று உத்தரவு இடப்பட்டது. எனவே ஆராச்சார் நிலங்களை வாங்குபவர்களுக்கு நில உரிமை பட்டா வழங்கப்படவில்லை..
# காசுடெல்லாரோயிட்டு

**காசுடெல்லாரோயிட்டு** (*Castellaroite*) என்பது Mn<sub>3</sub>(AsO<sub>4</sub>)<sub>2</sub>•4H<sub>2</sub>O என்ற மூலக்கூற்று வாய்ப்பாட்டால் விவரிக்கப்படுகிறது. ஓர் ஆர்சனேட்டு கனிமமான இது பாசுபேட்டு கனிமமான மெட்டாசுவிட்சரைட்டுடன் தொடர்பு கொண்டுள்ளது. ஒற்றைச்சரிவச்சுடன் *P*2<sub>1</sub>/*n* என்ற இடக்குழுவில் படிகமாகிறது. எண்ணீரேற்று சேர்மமான மாங்கனோ ஆர்னசைட்டு மற்றொரு இயற்கை மாங்கனீசு ஆர்சனேட்டு நீரேற்று சேர்மம் ஆகும்.
# கேட்டபிளியைட்டு

**கேட்டபிளியைட்டு** (*Catapleiite*) என்பது Na<sub>2</sub>ZrSi<sub>3</sub>O<sub>9</sub>·2H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கெய்டோனாயிட்டு கனிமத்தின் ஈருருவான இது அரிதாகவே கண்டறியப்படுகிறது. இதன் பெயர் கிரேக்க சொற்களான கட்டா மற்றும் பிலியோன் என்பவற்றிலிருந்து பெறப்பட்டது. மேலும் பலவற்றுடன் என்பது இச்சொற்களின் பொருளாகும். ஏனெனில் கேட்டபிளியைட்டு பெரும்பாலும் பல அரிய கனிமங்களுடன் சேர்ந்தே உள்ளது. தூய்மையான நிலையில் இது நிறமற்றதாக இருக்கும். ஆனால் கேட்டபிளியைட்டு பெரும்பாலும் பழுப்பு, பழுப்பு-சிவப்பு, வெளிர் மஞ்சள், அடர் பழுப்பு, சதை சிவப்பு அல்லது ஆரஞ்சு நிறத்தில் காணப்படுகிறது. பெரும்பாலும் இக்கனிமம் நார்வே நாட்டின் இலாவன் தீவில் காணப்படுகிறது. மோவின் அளவுகோலில் இதன் கடினத்தன்மை சுமார் 5.5-6 ஆகும். கேட்டபிளியைட்டு கனிமம் ஒற்றைச்சரிவச்சுப் படிக அமைப்பைக் கொண்டுள்ளது.
# காண்டூரைட்டு

**காண்டூரைட்டு** (*Condurrite*) என்பது குப்ரைட்டு, தோமைகைட்டு மற்றும் தெனோரைட்டு ஆகிய கனிமங்களின் கலவைக்கு வழங்கப்படும் பெயராகும். ஐக்கிய இராச்சியத்தின் கார்ன்வாலில் உள்ள திரூன் கிராமத்திலுள்ள பெரிய காண்டூரோ சுரங்கத்திலிருந்து இக்கனிமம் கிடைத்தது. கிடைத்த இடத்தின் நினைவாக கனிமத்திற்கு காண்டூரைட்டு எனப் பெயரிடப்பட்டது. இவ்விடமே காண்டூரைட்டு கிடைக்கும் இடமுமாகும்.